Vegard Lysvoll

Vegard Bergstedt Lysvoll (født 16. august 1989) er en norsk fotballspiller. 

Han har spilt for FK Lofoten, Svolvær IL, Henningsvær IL, Tromsø IL og Tromsdalen UIL. Han kom til TUIL fra Svolvær IL sammen med tvillingbroren Håvard Lysvoll foran 2009-sesongen. I 2011-sesongen ble han toppskårer i norsk 2. divisjon med 30 ligamål. Samme høst ble han hentet som bosmanspiller til Tromsø IL i Eliteserien. 

Vegard Lysvoll fikk sin debut i en obligatorisk kamp for TUIL 19. april 2009 da han kom inn for Reidar Waage. Kampen endte med 2-0 seier over Stavanger IF på hjemmebane.

Han la opp etter 2019-sesongen, men gjorde comeback høsten 2020. Etter 2022-sesongen trappet han ned, og signerte for Ulfstind i 4. divisjon.

 Referanser 

 Eksterne lenker 

 Profil på TUIL.no

Kategori:Norske fotballspillere
Kategori:Fotballspillere for Tromsø IL
Kategori:Fotballspillere for Tromsdalen UIL
Kategori:Fotballspillere for FK Lofoten
Kategori:Norske tvillinger
Kategori:Personer fra Vågan kommune